คณะศิลปินนานาชาติ แลกเปลี่ยนวัฒนธรรมและท่องเที่ยวเมืองสุพรรรบุรี
คณะศิลปินนานาชาติ  เยี่ยมเยียนเมืองสุพรรณบุรี ในเทศกาลแสดงศิลปวัฒนธรรมพื้นบ้านนานาชาติ  
ที่สวนเฉลิมภัทรราชินี เทศบาลเมืองสุพรรณบุรี  นายทรงพล  ใจกริ่ม  รองผู้ว่าราชการจังหวัดสุพรรณบุรี  เป็นประธานกล่าวต้อนรับ   เมืองคณะศิลปินนานาชาติ   เทศกาลแสดงศิลปวัฒนธรรม   พื้นบ้านนานาชาติ   ที่เดินทางมาท่องเที่ยว และเผยแพร่การแสดงศิลปวัฒนธรรม  พื้นบ้านนานาชาติ ณ  จังหวัดสุพรรณบุรี      ซึ่งนำโดยประธานมูลนิธิวัฒนธรรมพื้นบ้านนานาชาติ  มูลนิธิส่งเสริมมรดกทางวัฒนธรรมสุรินทร์  มูลนิธิยุทธศาสตร์การพัฒนาภูมิภาค  และผู้แทนมหาวิทยาลัยราชภัฏสุรินทร์   โดยมีผู้พิพากษาหัวหน้าศาล   หัวหน้าส่วนราชการ  นายกเทศมนตรีเมืองสุพรรณบุรี   และนายกองค์การบริหารส่วนจังหวัดสุพรรณบุรี   ข้าราชการ  ครู  และนักเรียน   เข้าร่วมงาน
นายทรงพล  ใจกริ่ม  รองผู้ว่าราชการจังหวัดสุพรรณบุรี  กล่าวว่า  จังหวัดสุพรรณบุรี มีความยินดี ที่ได้รับเกียรติจากคณะศิลปินนานาชาติ  ในการเป็นเจ้าภาพจัดงาน เทศกาลแสดงศิลปวัฒนธรรมพื้นบ้านนานาชาติ   ณ  จังหวัดสุพรรณบุรี  ตั้งแต่วันที่ 18 – 20  มกราคม   ซึ่งจัดขึ้นเป็นครั้งที่ 1  ของจังหวัดสุพรรณบุรี  
            ส่วนการเดินทางมาของคณะศิลปินพื้นบ้านนานาชาติ ในครั้งนี้   เพื่อเป็นการแลกเปลี่ยนศิลปวัฒนธรรมพื้นบ้าน  กับจังหวัดสุพรรณบุรี  และเดินทางมาท่องเที่ยวในเมืองสุพรรณบุรี   ซึ่งมีจุดท่องเที่ยวมากมายในจังหวัดสุพรรณบุรี